text: चीन की इस महत्वाकांक्षी परियोजना में चीन-पाकिस्तान आर्थिक गलियारा (सीपेक) भी शामिल है। इसका भारत भारत विरोध करता रहा है क्योंकि यह योजना पाकिस्तान के कब्जे वाले कश्मीर से होकर गुजरती है। प्रधानमंत्री नरेंद्र मोदी और राष्ट्रपति शी चिनफिंग की दो दिन की अनौपचारिक शिखर बैठक के समाप्त होने के बाद चीन के उप विदेश मंत्री कांग श्वानयू ने कहा कि उन्हें लगता है कि आपसी संपर्क को बढ़ावा देने के मुद्दे पर चीन और भारत के बीच कोई बुनियादी मतभेद नहीं है। साथ ही उन्होंने यह भी कहा, ‘जहां तक भारत की ओर से बेल्ट एंड रोड को स्वीकार करने की बात है तो मुझे नहीं लगता है कि यह अहम है और चीन इसको लेकर दबाव नहीं डालेगा।’